Referat fra bestyrelsesmøde i DH-Hvidovre

**Torsdag den 12. januar 2017 kl. 19.00 – 21.30**

**i Frihedens Idrætscenter – fælles klublokale**

**Hvidovrevej 446, 2650 Hvidovre.**

## Dagsorden:

1. Valg af referent
2. Godkendelse af dagsorden
3. Referat fra mødet den 7. november / opfølgning
4. Meddelelser
5. Opfølgning på Handicaprådsmøde den 23/11-2016
6. Opfølgning på dialogmøde med teknik- og miljø
7. Årsmøde DH Hvidovre 2017
8. Kommende møder
9. Fremtidige opmærksomhedspunkter
10. Eventuelt

**Tilstede:** Kim Jørgensen, Anni Knøsgård, Peter Røjgaard, Jeanette Gjøg, Charlotte Hjælm, Birger Thybo Sørensen og Grethe Jørgensen

**Afbud:** Peter Rytter og Jan Nielsen

Varm velkomst til Charlotte Hjælm fra Landforeningen Autisme. Charlotte indtræder i bestyrelsen og som suppleant i Handicaprådet. Grethe underretter forvaltningen.

## 1. Valg af referent

## Grethe blev valgt som referent

## 2. Godkendelse af dagsorden

Dagsordenen blev godkendt uden tilføjelser

## 3. Referat fra DH mødet 7. november / opfølgning

## Kims henvendelse til Centerforeningen ved Frihedens indkøbscenter har båret frugt. Der er nu indrettet 3-4 nye brede handicapparkeringspladser ud mod Strandmarksvej. Kim vil tage nogle fotos af de nye pladser m.h.p. positiv reaktion i Hvidovre Avis. Grethe skriver læserbrev.

* Cykelstativet ud for Netto på hjørnet af Hvidovrevej/Gl. Køgevej er kortet af, så man nu uden problemer kan få adgang til bygningen ved laboratoriet.

## 4. Meddelelser

* Årsmøde Det Centrale Handicapråd i Nyborg 7/2-2017 / seneste frist for tilmelding i morgen inden kl 9:00 / Peter Rytter, Peter Røjgaard og Grethe deltager,
* Tilbud om omkostningsfrit reklamefinansieret PR materiale modtaget fra DH. Grethe rundsender materialet fra Sky Media til alle og Jeanette følger op.
* Sagen om tilbagebetaling af ledsagerudgifter ligger nu i økonomiafdelingen. Der er lavet lister over arrangementer i de enkelte bofællesskaber og i Klub Hvid.
* Situationen i bofællesskaberne er stadig problematisk. Har været drøftet i social- og sundhedsudvalget. Forvaltningen har lovet at indkalde til et fællesmøde med alle pårørende. Vi afventer yderligere handling.
* DH har bedt om oplysninger om handicaprådsmedlemmer i.f.m. udsendelse af materiale. Grethe indberetter for alle medlemmer.
* Stadig flere borgere bliver frataget merudgifter efter §100 – der er eksempler på, at afgørelser i Ankestyrelsen nu indbringes for ombudsmanden.
* Der er 3 nye høringssager på vej – Status på Økonomi og handleplan på voksenhandicapområdet, Sundhedspuljen 2017, Udvikling på daghjemstilbud (høringsfrist 27. januar)
* Peter Røjgaard har fået positive tilkendegivelser på vores læserbrev i Hvidovre Avis

## 5. Opfølgning på Handicaprådsmøde 23/11-2016

* Referat udsendt den 16/12-2016
* Spareplan voksenhandicap-området – Har endnu ikke været taget op i Social- og sundhedsudvalget – der kan måske ligge noget i høringssagen ”Status på Økonomi og handleplan på handicapområdet”
* Parkinsonkoordinator projektet – Der foreligger svar fra forvaltningen på vores forespørgsel – Grethe genfremsender til Birger.
* Vi må tage stilling til hvordan vi skal forholde os i forhold til de mange afbud og udeblivelser fra politikernes side til rådsmøderne.

## 6. Opfølgning på dialogmøde med teknik- og miljø

* Kim og Peter Røjgaard orienterede om sager og arbejdsform på dialogmøderne og opfordrede flere til at deltage, hvis muligt. Peter Røjgaard har sendt referat fra dialogmødet den 24/11-2016 til alle DH-medlemmer. Antallet af møder udvides til tre møder årligt. DH-Hvidovre har afgivet høringssvar i sagen om ny bymidte, og forventer, at blive inddraget i det videre arbejde. Peter Røjgaard har fået lovning på et møde med forvaltningen om digital tilgængelighed på kommunens selvbetjeningssider. Kim og Peter finder det vanskeligt at følge op på de mange problemstillinger der rejses på møderne. Grethe deltager i næste dialogmøde (mødet er flyttet fra den 3. april til mandag den 27. marts kl: 8:00-9:45

## 

## 7. Årsmøde DH Hvidovre den 9. marts 2017

## OBS – det er blevet nødvendigt at flytte årsmødet til mandag den 13. marts 2017 på grund af anden mødevirksomhed.

## Jan har lovet at bistå Grethe med procedurer m.v. Indkaldelse skal udsendes en måned før årsmødet. Diverse dokumenter (årsberetning m.v.) kan udsendes på et senere tidspunkt. Årsmødet annonceres i Hvidovre Avis og på relevante lokale Facebook-sider. Peter Røjgaard vil gerne bidrage med input til årsberetningen i forhold til ”tilgængelighed”

## Særlige fokusområder og indsatser i 2017 – Det blev besluttet, at vi bygger videre på handleplanen for 2016 og sætter Kommunalvalget i november 2017 på som et særligt indsatsområde. Det blev foreslået at vi selv arrangerer og afholder et valgmøde med fokus på handicappolitiske temaer, med deltagelse af politikere. Der bør også sættes nyt fokus på inklusion.

## 8. Kommende møder i 2017

* DH: 9/2 – 13/3 – 18/5 – 10/8 – 14/9 – 12/10 – 9/11
* HR: 22/3
* Dialogmøde med teknik/miljø-forvaltning 27/3

## 9. Fremtidige opmærksomhedspunkter

* Byggeri på Kløverprisvej (ældre- og handicapboliger / bofællesskaber)
* Rekruttering
* Ressourceforløb og flexjobs
* Bofællesskaberne (opfølgning på tilsynsrapporter) politisk behandling
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Andet ?

## Eventuelt

## Kim ønskede, at vi på næste møde i handicaprådet får arbejdsmarkedsområdet sat på dagsordenen – der var enighed om, at vi på næste møde i DH drøfter og gennemtænker, hvad det er der skal belyses nærmere.

## Jeanette opfordrede alle til at følge debatten på den lokalpolitiske Facebook-side, og støtte de indlæg der er fra DH-medlemmer – evt. ved at ”like” de forskellige tilkendegivelser.

## 